Apple Toffee Crunch Cake – Bak Broeis
bakbroeis	Uncategorized	 Mei 11, 2018 3 Minutes
Week twee: Pinterest Fail
Oh my word! So na laas week se awesome Pinterest koek, het ek dit goed gedink om weer 'n resep te soek vir hierdie week. Soveel goed het verkeerd gegaan met hierdie een (you win some you loose some). Dit moes vir 'n familie braai gewees het maar sekere omstandighede het gemaak dat ons dit nie kon doen. Maar die koek was darm geeet en uitgedeel.
Daar was soveel elemente in hierdie koek, 'n appel en pekkaneut sponskoek asook 'n kanneel buttercream, wat 'n oats crunch tussen in kry, bo op hierdie hele gedoente word 'n gesoute karamelsous oor gedrappeer met ekstra crunch en neute vir versiering.
Eerste het ek begin met die koek, dit was nogals 'n maklike beslag om te maak, maar my eerste fout was om nie die resep te volg, en 'n 20cm pan te gebruik nie MAAR een van my nuwe koek panne te probeer wat 25cm is. Tweede fout was om die temp sooo verkeerd te kry, so die gevolg was 'n koek wat ligtelik gebrand het. Hy het ook 'n ewigheid gevat om deurgaar te raak agv die groter pan. Bo-op dit het my oond besluit om die element warmer te maak aan die kante. Ugh, moedeloos was 'n understatement.
Volgende op my lys was die buttercream. Toe ek die resep begin lees kom ek agter ek het een van daai thermometers nodig om hierdie fancy resep te kan volg. En ek het obviously nie een. So toe gaan ek maar terug na Pinterest opsoek na 'n meer eenvoudige kaneel buttercream. Kry toe een, en begin hom maak. EEN koppie botter teenoor VIER koppies versiersuiker!? Nou enige iemand weet dit is dan nie buttercream nie, maar meer soos sement. So gaan ek maar voort, eks dan halfpad klaar.
Die oats crunch was baie maklik om te maak en het my min of meer herinner aan daai oats koekies. Maar omdat my oond funky was het ek dit so bietjie verbrand, klink soos dejavu? Ek kon darm die middel gedeelte opbreek om te gebruik.
So toe al die kinders gevoer, gebad en in die bed is, besluit ek om hierdie koek gou te stack en sy crumb coat te gee. Nou maar ja, ek moes eers probeer om al die brand van die koek af te sny, en dan hom middel deur te sny sodat ek tenminste 'n tweelaag koek het. In hierdie proses breek hierdie hele koek se een laag in stukke, jip daar was gevloek, maar ek het saggies vir Hom jammer gefluister. Tyd om die buttercream aka sement op te messel, koek breek toe verder in sy mmmmm in. Was so naby om 'n flop te call toe dink ek by myself maak net klaar dalk lyk dit nie so erg. Uiteindelik het ek die buttercream en die crunch tussen die koek lae in en die crumb coat is op. Nou by hierdie stadium is ek gatvol, en besluit om nie na laasweek se les te luister, en die koek is in die yskas in om te oornag.
Volgende oggend le die gesoute karamelsous as uitdaging voor. Ek het nog nooit karamelsous gemaak nie. Vir die wat nie weet nie, dis basies gesmelte suiker met room by. Ek moet eerlik wees dit was nogals makliker aswat ek gedink het dit gaan wees. Ipv corn syrup het ek sweet molasses gebruik, dit het 'n meer dieper smaak gegee, dit was nosteeds vrek lekker.
Nadat die sous afgekoel het, het ek dit letterlik net oor die koek uitgegooi, die crunch en pekkaneute bo-op al hierdie ook nog. Lang storie kort, ons het toe 'n familie braai gehad by ons huis en natuurlik was die koek as nagereg verorber. Die smaak was daar, en niemand het darm agter gekom dat die koek gebrand het nie, phew. Die algehele feedback was goed, en almal het gelyk asof hulle dit geniet het.
My persoonlike krit was dat die buttercream net soveel verskillende yucks was, dit was oorsoet en dit het my skoon skaam gemaak. Die koek was ok, het so bietjie soos 'n piesangbrood geproe al was daar niks piesangs in!? Volgende keer sal ek die gesoute karamel oor roomys probeer want dit was yum!
Touch wood! Hierdie keer was die kinders darm nie deel van die challeng nie, maar daar is altyd 'n volgende keer. Hier is die link na die resep as jy dink jy kan beter vaar as ek!